ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 602 

28 Μαΐου 1993 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Πλακού¬ 
ρια» του Δήμου Ιεράπετρας (Ν. Λασηθίου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο¬ 
δομιών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκε και συμπληρώθηκε. 

3. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1,2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις (Α' 
141) και το άρθρο 1 (παρ. 3,4) του Ν. 1772/1988 «Τροπο¬ 
ποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις (Α' 91). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081 /1992 
(Α' 154). 

6. Την 46313/2319/22.7.1987 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Ιεράπετρας (Ν. Λασηθίου)» (Δ' 828), όπως τροποποι¬ 
ήθηκε με την 65616/3144/13.5.1992 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων (Δ' 627). 

7. Την 11/1992 γνωμοδότηση του Δημοτικού Συμβου¬ 
λίου Ιεράπετρας. 

8. Τη 17/1992 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Νομού Λασηθίου. 

9. Το γεγονός ότι από τις κανονιστικές διατάξεις αυτού 


του Δ/τος δεν προκαλείται δαπάνη σε βάρος του κρατικού 
προϋπολογισμού. 

10. Την 461/1992 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Πλα¬ 
κούρια» (πολεοδομική ενότητα Ιεράπετρας) του δήμου Ιε¬ 
ράπετρας (Ν. Λασηθίου) με τον καθορισμό οικοδομήσιμου 
χώρου και χώρου ανέγερσης ΚΕΤΕΚ, όπως φαίνεται στο 
σχετικό χρωματισμένο πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνση Τοπογραφικών Εφαρμογών με την 84342/1992 
πράξη του και που αντίτυπό του σε φωτοσμίκρυνση δημο¬ 
σιεύεται με τς παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας εγκρί- 
νεται το πολεοδομικό σχέδιο με το άρθρο 1 του παρόντος 
Π.Δ/τος. 

Άρθρο 3 

Στον παραπάνω οικοδομήσιμο χώρο επιτρέπεται η 
χρήση γενικής κατοικίας, όπως προσδιορίζεται με το άρ¬ 
θρο 3 του από 23.2.1987 Π.Δ/τος (Δ’ 166). 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους πέντε (5) μέτρων όπως φαί¬ 
νεται στο ίδιο διάγραμμα. 

Άρθρο 5 

Τα ελάχιστα όρια εμβδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ. μέτρα. 

2. Επί πλέον των προϋποθέσεων της παρ. 1 απαιτείται 
όπως στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50,00) 
τ.μ. και ελάχιστη πλευρά πέντε (5) μέτρα. 

3. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

4. Συντελεστής δόμησης: σαράντα εκατοστά (0,40). 

5. Μέγιστο επιτρεπόμενο ύψος των κτιρίων: έντεκα 
(11) μέτρα. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 


σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 17 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

